บาทเปิด 35.40/42 บาทต่อดอลล่าร์ อ่อนค่าต่อเนื่อง
เงินบาทเปิดตลาด 35.40/42บาทต่อดอลล่าร์ อ่อนค่าต่อเนื่องตามภูมิภาคจากดอลล์แข็งหลังนักลงทุนมั่นใจเฟดจะปรับขึ้นดอกเบี้ย
10 มี.ค. 2560

เงินบาทเปิดตลาด 35.40/42บาทต่อดอลล่าร์ อ่อนค่าต่อเนื่องตามภูมิภาคจากดอลล์แข็งหลังนักลงทุนมั่นใจเฟดจะปรับขึ้นดอกเบี้ยนักบริหารเงินจากธนาคารซีไอเอ็มบี ไทย กล่าวว่า เงินบาทเปิดตลาดเช้านี้อยู่ที่ระดับ 35.40/42 บาท/ดอลลาร์ อ่อนค่าช่วงปิดตลาดเย็นวานนี้ที่ระดับ 35.37 บาท/ดอลลาร์ หลังดอลลาร์แข็งค่าเมื่อเทียบกับทุกสกุลเงินหลัก เนื่องจากนักลงทุนมั่นใจเรื่องธนาคารกลางสหรัฐ(เฟด)จะปรับขึ้นอัตราดอกเบี้ย "บาทมีทิศทางอ่อนค่าต่อเนื่องตามภูมิภาค หลังดอลลาร์แข็งค่าเนื่องจากนักลงทุนเชื่อว่าเฟดมีแนวโน้มจะปรับขึ้นอัตราดอกเบี้ย" นักบริหารเงิน กล่าวนักลงทุนรอดูตัวเลขการจ้างงานนอกภาคเกษตรของสหรัฐที่จะประกาศในคืนนี้ หากตัวเลขออกมาดีจะช่วยให้เชื่อมั่นว่าเฟดมีแนวโน้มที่จะพิจารณาปรับขึ้นอัตราดอกเบี้ยในการประชุมกลางเดือน มี.ค.นี้นักบริหารเงินฯ ประเมินกรอบการเคลื่อนไหวของค่าเงินบาทในวันนี้ไว้ที่ 35.35-35.50 บาท/ดอลลาร์